ഏലയ്ക്കയില് അഴിമതി മണത്ത് പ്രതിപക്ഷം തിരുവനന്തപുരം : ഭരണത്തുടര്ച്ചയ്ക്കു സഹായകമായ കിറ്റ് വിതരണംതന്നെ ആയുധമാക്കി സര്ക്കാരിനെതിരേ പ്രതിപക്ഷം.ഓണക്കിറ്റില് ഉള്പ്പെടുത്തിയ ഏലം വാങ്ങിയതില് കോടികളുടെ അഴിമതി നടന്നെന്നു പ്രതിപക്ഷനേതാവ് വി.ഡി. സതീശന്. കഴിഞ്ഞദിവസം കെ.പി.സി.സി. ഉപാധ്യക്ഷന് പി.ടി. തോമസ് എം.എല്.എ. ഉന്നയിച്ച ആരോപണമാണു പ്രതിപക്ഷനേതാവും ഏറ്റെടുത്തത്. മന്ത്രി ജി.ആര്. അനിലും സപ്ലൈകോ എം.ഡിയും ആരോപണം നിഷേധിച്ചു.ഓണക്കിറ്റിലെ ഏലക്കയ്ക്ക് നിലവാരമില്ലെന്നും ആരോപണമുണ്ട്. കര്ഷകരില്നിന്നു നേരിട്ട് സംഭരിക്കാതെ, തമിഴ്നാട്ടിലെ ഇടനിലക്കാര് വഴി കൂടിയ വിലയ്ക്കാണ് ഏലയ്ക്ക വാങ്ങിയതെന്നു സതീശന് ആരോപിച്ചു. ഇത് വാസ്തവവിരുദ്ധമാണെന്നും കണ്സ്യൂമര് ഫെഡ് വഴി സംസ്ഥാനത്തെ കര്ഷകരില്നിന്നു നേരിട്ടാണു ശേഖരിച്ചതെന്നും മന്ത്രി അനില് പറഞ്ഞു. എന്നാല്, ആരോപണമുയര്ന്ന സ്ഥിതിക്ക് പരിശോധിക്കുമെന്നും അദ്ദേഹം വ്യക്തമാക്കി.ഇടുക്കിയിലെ കര്ഷകസംഘങ്ങളടക്കം കേരളത്തില്നിന്നുള്ള നാല് കമ്ബനികള്ക്കാണ് ഏലം വിതരണത്തിന് ഓര്ഡര് നല്കിയതെന്നും തമിഴ്നാട്ടിലെ ഇടനിലക്കാരില്ലെന്നും സപ്ലൈകോ എം.ഡി. അലി അസ്കര് പാഷ പറഞ്ഞു. 20 ഗ്രാം വീതം 85 ലക്ഷം പായ്ക്കറ്റ് ഏലയ്ക്ക വാങ്ങാനാണു തീരുമാനിച്ചത്. ജൂലൈ 31നുതന്നെ കിറ്റ് വിതരണം തീരുമാനിച്ചതിനാല് ആദ്യത്തെ അഞ്ചുലക്ഷം പായ്ക്കറ്റ് പ്രാദേശികവിപണിയില്നിന്നു വാങ്ങി. ബാക്കി ടെന്ഡര് വിളിച്ചാണു ശേഖരിച്ചത്. ഇടുക്കിയിലെ പട്ടം കോളനി സൊസൈറ്റി, കോഴിക്കോട്ടെ ഉണ്ണികുളം സൊസൈറ്റി, പീരുമേട്ടിലെ ഹോച്ച് ലാന്ഡ്, തൃശൂരിലെ റോയല് റിച്ച് കമ്ബനികളാണു ടെന്ഡര് നേടിയത്. ടെന്ഡര് വ്യവസ്ഥപ്രകാരമുള്ള 6.5 മി.മീ. ഗുണനിലവാരം ഏലയ്ക്കയ്ക്ക് ഉണ്ടായിരുന്നു. വിപണിയില്നിന്ന് ഏലം നേരിട്ട് വാങ്ങി പായ്ക്കിങ് പൂര്ത്തിയാക്കാന് സപ്ലൈകോയ്ക്ക് കഴിയുമായിരുന്നില്ല. ടെന്ഡര് നേടിയ ചില കമ്ബനികള് പായ്ക്കിങ് നടത്തിയതു തമിഴ്നാട്ടിലാണ്. കമ്ബനികള്ക്കു നല്കാന് കഴിയാതിരുന്ന പതിനഞ്ചരലക്ഷം പായ്ക്കറ്റ് വാങ്ങിയതു കണ്സ്യൂമര് ഫെഡ്, റെയ്ഡ്കോ എന്നിവിടങ്ങളില്നിന്നാണെന്നു സപ്ലൈകോ വിശദീകരിച്ചു.